Anunț de angajare
Serviciul Public Local de Administrare a Complexului Sportiv „KÉZDI” Municipiul Târgu Secuiesc organizează concurs pentru ocuparea, pe perioadă nedeterminată, a unui post contractual vacant de execuție:
Date privind postul
· Denumirea postului: Administrator
· Gradul profesional: I
· Nivelul postului: de execuție
· Numărul posturilor: 1 post
· Perioada: nedeterminată
· Durata timpului de lucru: normă întreagă, 8 ore/zi, 40 de ore/săptămână, conform graficului de lucru.
Condiții generale
Candidații trebuie să îndeplinească condițiile generale prevăzute la art. 15 din H.G. nr. 1336/2022, cu modificările și completările ulterioare.
Condiții specifice pentru ocuparea postului
· studii medii absolvite cu diplomă de bacalaureat;
· vechime în muncă: minimum 5 ani;
· permis de conducere categoria B, valabil;
· cunoștințe de bază privind utilizarea calculatorului și a programelor necesare evidenței și gestionării stocurilor;
· seriozitate, responsabilitate, punctualitate și atenție la detalii;
· capacitate de organizare și planificare, de gestionare și evidență a bunurilor și materialelor, precum și capacitate de comunicare și lucru în echipă;
· disponibilitate pentru desfășurarea activităților în funcție de necesitățile Serviciului și de programul bazelor sportive.
Principalele atribuții ale postului
· administrarea magaziei și organizarea corespunzătoare a materialelor, produselor, consumabilelor, uneltelor și echipamentelor aflate în gestiune;
· urmărirea nivelului stocurilor, identificarea și centralizarea necesarului de materiale și produse și transmiterea necesarului de aprovizionare, conform procedurilor interne;
· participarea la activitățile de aprovizionare și recepție și verificarea cantității, integrității, conformității și documentelor însoțitoare ale bunurilor livrate;
· depozitarea corespunzătoare a materialelor și produselor, ținerea evidenței intrărilor, ieșirilor și stocurilor și eliberarea acestora către personal, conform procedurilor interne;
· urmărirea consumului, termenelor de valabilitate și utilizării economice a materialelor și produselor, precum și informarea personalului privind utilizarea, dozarea, manipularea, depozitarea și păstrarea corectă a acestora;
· participarea la inventarierea și operațiunile de predare-primire a bunurilor, gestionarea documentelor aferente și menținerea magaziei și spațiilor de depozitare în condiții corespunzătoare de ordine, curățenie și siguranță.
Dosarul de concurs
· formular de înscriere la concurs;
· copia actului de identitate;
· copia certificatului de căsătorie sau a altui document prin care s-a realizat schimbarea de nume, după caz;
· copiile documentelor care atestă nivelul studiilor și/sau calificarea profesională;
· copia carnetului de muncă, adeverințe eliberate de angajatori sau alte documente care atestă vechimea în muncă de minimum 5 ani;
· copia permisului de conducere categoria B;
· certificat de cazier judiciar sau, după caz, extras de pe cazierul judiciar;
· adeverință medicală care să ateste starea de sănătate corespunzătoare postului;
· certificat de integritate comportamentală, în cazurile prevăzute de lege;
· curriculum vitae, model comun european;
· alte documente prevăzute de legislația aplicabilă, după caz.
Etapele concursului
· selecția dosarelor de concurs;
· proba scrisă;
· interviul.
La proba scrisă pot participa numai candidații declarați admiși în urma selecției dosarelor. La interviu pot participa numai candidații declarați admiși la proba scrisă.
Bibliografie și tematică
1. Legea nr. 53/2003 – Codul muncii, republicată, cu modificările și completările ulterioare – Titlul III „Timpul de muncă și timpul de odihnă”, cu accent pe art. 112 și art. 120 alin. (2).
2. Legea nr. 319/2006 a securității și sănătății în muncă, cu modificările și completările ulterioare – Capitolul IV „Obligațiile lucrătorilor”, art. 22 și art. 23.
3. Hotărârea Consiliului Local al Municipiului Târgu Secuiesc nr. 100/2026 și anexele acesteia – Anexa nr. 2 „Regulamentul Serviciului Public Local de Administrare a Complexului Sportiv „KÉZDI” al Municipiului Târgu Secuiesc”, art. 22 alin. (1) lit. c), h) și i), precum și Anexa nr. 3 „Caietul de sarcini al Serviciului Public Local de Administrare a Complexului Sportiv „KÉZDI””, art. 21 și art. 23 alin. (1)-(2).
Tematică:
1. Durata normală a timpului de muncă.
2. Condițiile în care se poate efectua munca suplimentară fără acordul salariatului.
3. Obligațiile generale ale lucrătorilor în domeniul securității și sănătății în muncă.
4. Utilizarea corectă a echipamentului individual de protecție.
5. Comunicarea imediată a situațiilor de muncă periculoase și a deficiențelor sistemelor de protecție.
6. Păstrarea integrității, protejarea și valorificarea patrimoniului încredințat Operatorului Serviciului.
7. Conservarea și protejarea infrastructurii, echipamentelor și dotărilor Complexului Sportiv „KÉZDI”.
8. Întreținerea în stare corespunzătoare și utilizarea clădirilor și terenurilor conform destinației acestora.
9. Asigurarea pazei, supravegherii video și securității bunurilor și persoanelor din incinta Complexului.
10. Întocmirea și păstrarea evidențelor tehnice, statistice și financiare privind activitatea Complexului.
Notă: Actele normative se studiază în forma în vigoare la data organizării concursului.
Depunerea dosarelor
Dosarele de concurs se depun la Hostel Sport, str. Petofi Sandor nr,54, sala de conferință, etaj III, până la data de 01.10.2026, ora 12:00.
Calendarul concursului
· Data publicării anunțului: 21.09.2026;
· Termenul-limită pentru depunerea dosarelor: 05.10.2026, ora 14:00;
· Selecția dosarelor: 06.10.2026;
· Afișarea rezultatului selecției dosarelor: 06.10.2026, ora 15:00;
· Depunerea contestațiilor privind selecția dosarelor: până la 07.10.2026, ora 15:00;
· Soluționarea și afișarea rezultatului contestațiilor privind selecția dosarelor: până la 08.10.2026, ora 15:00;
· Proba scrisă: 12.10.2026, ora 09:00;
· Afișarea rezultatului probei scrise: 12.10.2026, ora 15:00;
· Depunerea contestațiilor privind rezultatul probei scrise: până la 13.10.2026, ora 15:00;
· Soluționarea și afișarea rezultatului contestațiilor privind proba scrisă: până la 14.10.2026, ora 15:00;
· Interviul: 15.10.2026, ora 09:00;
· Afișarea rezultatului interviului: 15.10.2026, ora 15:00;
· Depunerea contestațiilor privind rezultatul interviului: până la 16.10.2026, ora 15:00;
· Soluționarea și afișarea rezultatului contestațiilor privind interviul: până la 19.10.2026, ora 15:00;
· Afișarea rezultatului final: 20.10.2026, ora 10:00.
Locul desfășurării probei scrise și a interviului: Patinoarul Artificial „Deme László”, etaj I.
Contestațiile se depun în termenele și condițiile prevăzute de H.G. nr. 1336/2022, cu modificările și completările ulterioare.
Informații suplimentare
Desfășurarea concursului, precum și rezultatele fiecărei etape, vor putea fi urmărite pe pagina de internet www.kezdi.ro, unde vor fi publicate toate informațiile și rezultatele aferente concursului.
Relații suplimentare privind concursul, condițiile de participare și documentele necesare se pot obține la Hostel Sport, sala de conferință, etaj III, precum și la numărul de telefon 0785070050.
    Șef Serviciu,
Szabó Zsolt Dezső

